สรรพสามิตซุ่มเงียบ ลดภาษีบุหรี่ช่วย "การยาสูบฯ"
ชาวไร่บี้รัฐบาลเลื่อนขึ้นภาษีบุหรี่ก่อนเลือกตั้งใหม่ ลดผลกระทบ ยสท.ลดซื้อใบยา
11 ก.พ. 2562

ชาวไร่บี้รัฐบาลเลื่อนขึ้นภาษีบุหรี่ก่อนเลือกตั้งใหม่ ลดผลกระทบ ยสท.ลดซื้อใบยา
แหล่งข่าวจากกรมสรรพสามิต เปิดเผยว่า กรมจะเสนอรัฐบาลใหม่ขยายเวลาการขึ้นภาษีบุหรี่ 40% ที่จะเริ่มใช้วันที่ 1 ต.ค. 2562 ออกไปก่อน พร้อมกับเปลี่ยนราคาจุดตัดจากซองละ 60 บาท เป็น 70 บาท และเสนออัตราภาษีบุหรี่ใหม่เพิ่มเติมที่อัตรา 10% สำหรับบุหรี่ที่ราคาไม่เกินซองละ 50 บาท
ปัจจุบันภาษีบุหรี่เก็บตามปริมาณ 1.20 บาท/มวน และตามมูลค่า 20% สำหรับบุหรี่ที่ราคาซองไม่เกิน 60 บาท และ 40% สำหรับบุหรี่ที่ราคาซองเกิน 60 บาท การขยายราคาเป็น 70 บาท และกำหนดอัตราใหม่ที่ต่ำกว่าเดิมจะช่วยการยาสูบแห่งประเทศไทย (ยสท.) และผู้นำเข้าที่ได้รับผลกระทบจากภาษีใหม่
ด้านตัวแทนชาวไร่ยาสูบ เปิดเผยว่า สัปดาห์นี้ตัวแทนชาวไร่จะยื่นหนังสือถึงนายกรัฐมนตรี รมว.คลัง และพรรคการเมืองต่างๆ ให้เลื่อนการขึ้นภาษีบุหรี่ 40% ภายในรัฐบาลชุดนี้ และปรับขึ้นภาษียาเส้นที่ปัจจุบันอัตราภาษีต่ำกว่าบุหรี่ 390 เท่า ให้เหลือไม่เกิน 5 เท่า เพื่อให้รัฐเก็บภาษียาเส้นมากขึ้น รวมถึงให้เร่งปราบบุหรี่เถื่อน เพื่อลดผลกระทบจากที่ ยสท.รับซื้อใบยา